Pidulikuks sündmuseks oli kogu ettevõtte meeskond riietatud ühesugustesse rohesärgilistesse mundritesse justkui roheliste erakond. Et nii lokkis - kui kiilaspead, ülemused ja alamused end koos  võrdsetena tunneks, jagati kõigile osalejatele ühesugused Rannu Seemne logoga murumütsid (daamidele mütsi ja rätiku hübriidid ) ja siis asuti tutvuma ettevõtte endaga, giidiks pererahva naabrid ja head tuttavad, kuna peremees ise jäi presidenti ootama ja vastu võtma. Ei hakka siinjuures puistama arve ja fakte. Maalehes on neist juba juttu olnud. Kõrvalolev foto näitab ilmekalt ehitise mastaapsust. Ehk vaid niipalju, et see koloss läks maksma 15 miljonit eesti krooni ehk ca 1 miljon eurot.